3 ‌ડિસેમ્બરના રોજ થલતેજ પાસે આવેલા રઘુકુલ બંગલોઝમાં તસ્કરો ત્રાટક્યા હતા. તેઓએ રઘુકુલ બંગલોઝના ત્રણ બંગલામાં લાખોની મતાની ચોરી કરી હતી. સોલા પોલીસે ત્રણ બંગલામાં થયેલી ચોરીના પગલે ચડ્ડી બ‌િનયાનધારી ગેંગના વિનોદ ભાભોર (રહે. ગામ-માતવા તાલુકાે-ગરબાડા, જિલ્લો-દાહોદ)ની ધરપકડ કરી હતી. પોલીસે અન્ય બે આરોપી રાજુ બારીયા, કાંતિ બારીયા (રહે. તાલુકો-ગરબાડા, ‌જિલ્લો-દાહોદ)ને સોના-ચાંદીના દાગીના સહિત 5 લાખ રૂપિયાના મુદ્દામાલની સાથે ગોતા ‌બ્રિજ પાસેથી પકડી લીધા હતા.